# ### PC-Ordningen

Alle elever i de videregående skolene i Rogaland fylkeskommune skal ha en bærbar datamaskin til bruk i skolearbeidet. Du må selv sørge for å skaffe deg en PC/Mac til skolestart.

PC-ordningen er en valgfri ordning hvor du kan kjøpe datamaskin med rabatt.

**Hvem kan kjøpe**

* Elever i vg1 i de videregående skolene i Rogaland fylkeskommune. Kun én maskin per elev.
* Ordningen gjelder ikke elever som går i private skoler.
* Elever som får individuell tilrettelagt opplæring (organiseringsform arbeidstrening eller hverdagslivstrening) i mindre grupper, får [tilbud om å kjøpe iPad](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/ipad-i-individuell-tilrettelagt-opplaring/).
* [Deltakere i videregående opplæring for voksne](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/voksne/) har tilbud om å kjøpe grunnmodell Windows (ikke Mac).

**Hvilken maskin kan jeg kjøpe? Bestille!**

Vg1-elever

* **Asus Expertbook B1403CVA**: Denne kan brukes av alle elever på alle skoler. Koster like mye som du får i stipend (over tre år).
* **MacBook Air**. Vær OBS på at enkelte utdanningsprogram har programvare som ikke støtter Mac. Se skolens nettsider for anbefalinger.
* **iPad**. [Kun for elever som får individuell tilrettelagt opplæring (organiseringsform arbeidstrening eller hverdagslivstrening) i mindre grupper](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/ipad-i-individuell-tilrettelagt-opplaring/).
* Du kan velge å heller bruke din egen datamaskin eller kjøpe andre steder så lenge maskinen er god nok til læringsarbeidet og har antivirusprogram. Da får du ikke rabatt (subsidiebeløp) fra Rogaland fylkeskommune.

[**Bestill eller les mer om modeller og priser for vg1-elever**](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/bestille/)

Modeller med priser

Rogaland fylkeskommune har rammeavtale med Elkjøp for kjøp av PC med Windows og Eplehuset for kjøp av Mac + iPad for elever som får individuell tilrettelagt opplæring (ITO, organiseringsform arbeidstrening eller hverdagslivstrening) i mindre grupper.

**For å bestille må eleven trykke på “Bestill” i tabellen under, og logge på med ID-porten/MinID.**

Alle priser inklusive merverdiavgift.

| **Modell** | **Pris** | **Rogaland fylkeskommune betaler** | **Eleven betaler** | **Bestilling** |
| --- | --- | --- | --- | --- |
| PC: Asus Expertbook B1403CVA. 14-tommers Full HD (1920 x 1080). Intel® Core™ i3-1315U. 16 GB DDR5-minne 256 GB M.2 NVMe PCIe 4.0 SSD. 3 års onsite garanti. Forsikring. Etui. | 5 912,50 | 1 718,50 | **4 194,-\*** | [Bestill](https://elevpc-rogaland.elkjop.no/) |
| Mac: MacBook Air 13-tommer M4. Sølv (MW0W3H) - Apples M4-chip, 16 GB RAM, 256 GB lagring, 5 års garanti, etui | 12 465,- | 1500,- | **10 965,-** | [Bestill](https://elevmac.no/rogaland-fylkeskommune) |
| Kun ITO: iPad 11-tommer. 128 GB sølv. Apples A16 chip,5 års garanti. Deksel | 4 789,- | 595,- | **4 194,-** | [Bestill](https://elevmac.no/rogaland-ito) |

\* PC kan også kjøpes som avbetaling (OBS Kun vg1). Koster 1 398,- per år. Første avdrag betales ved bestilling.

Modellendringer kan forekomme fra leverandøren. Se mer informasjon om modellene på leverandørenes sider.

Når bør jeg bestille?

Så snart du er sikker på hvilken skole og utdanningsprogram du har kommet inn på.

**Frister for skoleåret 2025-26**

| **Dato** | **Levering** |
| --- | --- |
| 10. juli | Bestilling starter. |
| 31. juli | Bestilling innen denne datoen garanterer levering innen skolestart 19. august |
| Etter 1. august -> | Bestilling etter denne datoen: Levering starter i uke 35. |
| 30. november | Siste dag for bestilling for vg1-elever. |
| 30. april | Siste dag for bestilling for deltakere i videregående opplæring for voksne. |

\* For bestillinger ut over fristene er hovedregelen at leveringstiden maksimalt 10 virkedager. Vi tar imidlertid forbehold om at leveringsutfordringer kan forekomme. Leverandørene vil informere om dette skulle oppstå.

**Kjøpsvilkår, garanti og avbetaling**

Å kjøpe maskin på PC-ordningen betyr at du benytter fylkeskommunenes avtaler med Eplehuset og Elkjøp. Du overtar eierskapet i det du henter ut maskinen.

Du har rettigheter opp mot leverandøren tilsvarende det som følger av produktets garanti og forbrukerkjøpslovgivningen i Norge. Dette inkluderer også angrerettloven.

[Les mer om kjøpsvilkår, garanti  og avbetaling](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/kjopsvilkar/) (inkludert kjøpsvilkår for tidligere år).

**Søke stipend fra Lånekassen**

[Elever kan hvert år søke om utstyrsstipend fra Lånekassen](https://www.lanekassen.no/nb-NO/stipend-og-lan/norge/videregaende-skole/videregaende-skole/). Hvis du velger å bruke hele utstyrsstipendet på PC-ordningen, dekker det over tre år prisen for PC, Asus Expertbook B1403CVA.

**Support og kontakt om reparasjoner**

Har noe gått galt med maskinen? Når kommer maskinen?   
[På denne siden får du hjelp til å kontakte support.](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/support-og-kontaktinformasjon/)

**Hvorfor må jeg logge på med MinID eller BankID for å kjøpe?**

Det er for å sjekke at du får lov til å kjøpe maskin på ordningen.

Kun elever i vg1 i de videregående skolene i Rogaland fylkeskommune kan kjøpe på ordningen.

I tillegg kan [voksne elever som voksenopplæringen i Rogaland fylkeskommune har meldt på fag kjøpe på ordningen](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/voksne/).

**Hvor mange maskiner kan jeg kjøpe?**

Kun én maskin per elev.

**Må jeg bruke skolekontoen min for å sette opp maskinen?**

Nei, og du bør ikke gjøre det heller.

Du får [skolekonto](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/)like før skolestart. Det vil si en egen [M365-konto](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/microsoft-365-m365-konto/).

Du kan bruke den til å logge på maskinen (PC), men vi anbefaler heller å bruke en privat Microsoft-konto. Årsaken er at du mister skolekontoen din når du slutter som elev, og det kan skape problemer for pålogging og oppsett.

**Hva med programvare, må jeg kjøpe dette selv?**

Du får programvaren du trenger av skolen eller[laster ned fra våre sider](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/last-ned-programmer/).

**Usikker på om jeg skal begynne i privat skole, hva gjør jeg?**

Vent med å bestille maskin til du vet hvor du skal gå.

Dersom du kjøper maskin hos oss, men begynner i en privat skole, vil vi sende faktura på subsidiebeløpet.

**Kan jeg kjøpe i Vg2 eller i Vg3? Eller som påbyggselev?**

Nei, ordningen gjelder kun når du går vg1 i offentlige videregående skole i Rogaland. Subsidiene til maskin er lagt til vg1 slik at du kan kjøpe maskin som skal vare hele skoleperioden din.

**Får jeg stipend?**

Alle elever kan søke om stipend hos Lånekassen.

Vi har beregnet prisen på grunnmodellen ut fra hvor mye stipend du får over tre år. Men du må selv søke Lånekassen om stipendet.

[Les mer om økonomisk støtte](https://www.rogfk.no/vare-tjenester/skole-og-utdanning/opplaring-i-skole/sok-okonomisk-stotte/).

**Kan jeg kjøpe maskin hos en annen leverandør og levere regningen til fylkeskommunen?**

Nei, for å få subsidiert maskin må du benytte våre avtaler med Elkjøp eller Eplehuset, og deres egne bestillingssider på nettet.

**Kan jeg kjøpe maskin et annet sted og få utbetalt pengene?**

Nei, for å få subsidiert (delvis betalt av fylkeskommunen) datamaskin må du benytte deg av avtalen med leverandørene Komplett og Eplehuset.

**Kan jeg bestille en annen maskin hos Elkjøp eller Eplehuset?**

Nei, for å få subsidiert (delvis betalt av fylkeskommunen) maskin kan du kun velge blant de modellene som er beskrevet i tilbudet.

**Windows eller Mac?**

Det er valgfritt om du velger Windows eller Mac. Men husk å ta hensyn til skolens anbefaling, det kan være at utdanningsprogrammet du skal gå på bruker spesiell programvare.

Du kan installere Windows på en Mac, men lisensen for Windows må du betale selv. Det kan også være at du må kjøpe eget program for å kjøre Windows. [Les mer om dette på våre sider om Windows på Mac](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/windows-pa-mac/).

IT kontoret på Øksnevad anbefaler følgende:  
«Alle elever i videregående skoler i Rogaland fylkeskommune skal ha en bærbar datamaskin til skolearbeidet. Nye Vg1-elever kan kjøpe PC eller Mac med rabatt gjennom fylkeskommunens ordning.

På Øksnevad vgs kan du bruke både Mac og PC. Bestilling åpner 10. juli.

Dersom du liker å arbeide med Mac så er Macbook Air et solid og brukervennlig valg. IT-kontoret anbefaler kjøp av Allrisk-forsikring som dekker uhell som måtte skje. Dette er tross alt en større investering og reparasjon på Mac er kostbart.

PC-ordningen tilbyr Asus Expertbook med i3-prosessor, som fungerer greit til enkle oppgaver. Prisen tilsvarer omtrent det du får i stipend over tre år. Har du behov for mer enn nettsurfing og Office 365, bør du vurdere en kraftigere PC.»

**Kan jeg bruke Chromebook? IPad? Er nemlig vant med det fra grunskolen**

Det enkle svaret er nei. Men mange vil finne at det er tider og undervisningssituasjoner hvor det går helt fint. Når vi likevel ikke anbefaler Chromebook eller iPad er det fordi du kan få utfordringer med nettbaserte tester og eksamen. En del fag har også spesiell programvare som forutsetter Windows eller Mac. Elever i Rogaland fylkeskommune får også Microsoft 365-bruker med tilhørende tjenester. Vi kan ikke tilby Chromebook siden vi ikke har avtale med Google om brukere og tjenester på denne plattformen.

Elever som har rett til individuell tilrettelagt opplæring og som får opplæring i grupper med redusert elevtall (hverdagslivstrening og arbeidstrening) kan imidlertid bruke og kjøpe iPad. [Les mer om iPad i individuell tilrettelagt opplæring](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/ipad-i-individuell-tilrettelagt-opplaring/).

**Hvorfor er det forskjell på subsidiebeløp mellom PC og Mac?**

Vi skal sikre gratis læremidler til elevene og tilbyr derfor datamaskin til pris tilsvarende tre ganger stipendet elevene får fra Lånekassen. Derfor er maskinen subsidiert slik at elevens andel er 4 194,- (tre ganger årets grunnstipend på 1 398,-). Denne maskinen er PCen, Dell Latitude 3440.

Når vi i tillegg ønsker å tilby Mac kan vi ikke subsidiere disse like mye pga. kostnadene. Årsaken er at skattemyndighetene ikke anser det som lovpålagt og fylkeskommunen får dermed en høyere kostnad når vi skal tilby disse i tillegg. Likevel gir vi avslag på 1500 kroner på disse maskinene.

[Byas har laget et innslag hvor vi forklarer dette](https://www.aftenbladet.no/byas/i/dnLpwA/byas-sjekker-hvorfor-faar-du-mindre-penger-tilbake-naar-du-velger-mac-som-skole-pc).

**Avbetaling, hva må jeg gjøre?**

Det er kun vg1-elever som kan kjøpe på avbetaling, kun på grunnmodell Windows.

Du betaler første del av beløpet ved bestilling, kr. 1 398-. Deretter vil fylkeskommunen sende faktura de to neste årene.

For å kunne kjøpe på avbetaling må en person over 18 år inngå elektronisk avtale med fylkeskommunen.

Slik gjør du:

1. Gå til siden for bestilling
2. Velg å bestille maskin på avbetaling
3. Fullfør kjøpet
4. Du vil få e-post med ordrebekreftelse fra Elkjøp, husk å notere ordrenummer
5. I tillegg får du en e-post med en lenke til avbetalingsskjema
6. En voksen (dvs. over 18 år) logger på med ID-porten (BankID/MinID)
7. Fyll inn elevens fødselsnummer, klikk videre
8. Sjekk at personalia stemmer, og klikk videre (det er den voksnes personalia)
9. Fyll inn ordrenummer (se e-postkvittering fra Elkjøp) og send inn skjema

**Hvor går jeg dersom PC eller Mac går i stykker?**

[Se denne siden om support](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/support-og-kontaktinformasjon/).

Merk at Eplehuset er leverandør på Mac og iPad, mens for Windows er det to leverandører:

* Elkjøp dersom du har kjøpt maskin fra og med skoleåret 2025-26 (Asus-maskiner)
* Komplett dersom du har kjøpt maskin fra og med skoleåret 2021-22  og til og med skoleåret 2024-25 (Dell-maskiner).

Skolene har ikke ansvar for maskinvaren og skal heller ikke reparere denne. Imidlertid er skolen behjelpelig med programvare og har dessuten innkjøpt programvare til alle elever. [Se mer om programvare under Last ned](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/last-ned-programmer/) og [Microsoft 365](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/microsoft-365-m365-konto/).

**Eier jeg eller låner jeg maskinen?**

Du eier maskinen selv, overtar fylkeskommunens rettigheter og holder kontakt med leverandøren ved eventuelle reparasjoner. Se siden om [kjøpsvilkår](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/pc-ordningen/kjopsvilkar/).

**Kan jeg hente maskinen når den er klar?**

Maskinen vil bli sendt i posten. Du vil få melding fra leverandøren når maskinen sendes ut.

Dersom du bestilte før 31. juli får du maskinen før skolestart.

**Jeg gikk på privat skole/vgs i et annet fylke i fjor og skal gå Vg2 i Rogaland nå. Hvorfor blir bestillingen avvist?**

Ordningen gjelder kun vg1-elever i offentlig videregående skole. Dersom du har gått privat skole eller kommer fra et annet fylke må du enten frikjøpe maskinen fra der du kommer fra eller gjøre eget kjøp. Unntaket er elever som kommer fra utlandet, se under.

**Jeg startet på en av skolene deres, men byttet til privat skole. Hva gjør jeg?**

Vi kan ikke subsidiere maskiner til elever som ikke går i en av våre skoler. Årsaken er at vi kun får midler til våre elever. Og private skoler får midler til sine elever. Derfor sender vi faktura på subsidiebeløpet til deg. Dersom du har gått på en av våre skoler helt fram til 1. november sender vi ikke ut faktura.

**Jeg skal begynne hos dere i Vg2, men startet i privat skole og kjøpte maskin hos dere, må jeg betale subsidiebeløpet?**

Ja, det må du. Og du er velkommen til å bruke maskinen du har til bruk i vg2. Du blir ikke med i ordningen fra vg2.

**Jeg gikk vg1 I utlandet og har fått avvist bestillingen – hvorfor?**

[Ta kontakt med oss](mailto:tore.wersland@rogfk.no).  
Ordningen gjelder elever som går i vg1, se over. Dette er imidlertid et unntak (grunnet formodentlig manglende PC-ordninger i utlandet). Vi klarer ikke alltid å fange opp dette i gjennomgangen av alle bestillingene, men vil selvsagt gjøre om dette.

**Jeg gikk på internasjonal skole i Norge, og skal begynne på IB i Vg2. Gjelder ordningen for meg også?**

Ja, ordningen gjelder deg også. Av samme årsaker som utenlandske studier, se over. På spørsmål om utdanningsprogram i bestillingsskjema hos leverandør, velger du Studiespesialisering.

# ### Support og kontaktinformasjon for PC og Mac

Dersom du får feil på PC eller Mac kjøpt på fylkeskommunens rammeavtale med Elkjøp, Komplett (før 2025), Atea (før 2021) eller Eplehuset må du kontakte leverandøren direkte.

Melde feil

PC

**Kjøpt maskin (Asus) fra og med skoleåret 2025-26**

* Elev-PC Support. Telefon: [480 33 111](tel:480%2033%20111). E-post: [elevpc@elkjop.no](mailto:elevpc@elkjop.no)
* Bruk deres elektroniske serviceskjema, se [fremgangsmåte på Elkjøps sider](https://elevpc-rogaland.elkjop.no/#/cms/service--support).

**Kjøpt maskin (Dell) fra og med skoleåret 2021-22 til og med skoleåret 2024-25**

* Direkte til Dell (raskest 24/7): [Dell support](https://www.dell.com/support/home/no-no) og telefon [67 11 75 16](tel:67117516)
* Hjelp fra Komplett: Ring [33 00 51 30](tel:tel:33005130) (08.00-16.00), eller send e-post til [elevpc@komplettbedrift.no](mailto:elevpc@komplettbedrift.no).  
  Se for øvrig [din side hos Komplett](https://www.komplett.no/). Der logger du på for å se ordre og eventuelt velge om du vil bruke forsikring (dersom du har kjøpt dette).

**Kjøpt maskin (HP) før skoleåret 2021-22**

* Ring HP support [23 50 20 19](tel:23%2050%2020%2019), innvalg 3. Mandag-fredag 08.00-17.00 (unntatt offentlige helligdager).
* Dersom behov for avklaringer eller kvittering, kontakt Atea kundestøtte og oppgi at det gjelder elev-PC i Rogaland. [Kontakt Ateas kundestøtte](https://www.atea.no/kundestotte/service-og-support/)

Mac

Ring Eplehuset [73 20 24 00](tel:73%2020%2024%2000) (sentralt kundesenter), eller send e-post til [elevmac.rogaland@eplehuset.no](mailto:elevmac.rogaland@eplehuset.no). Se for øvrig [Eplehusets serviceportal](https://elevmac.no/rogaland-fylkeskommune) for Rogaland fylkeskommune. Lurer du på noe om forsikring? Velg [Allrisk-forsikring fra hovedsida om tilbudet](https://elevmac.no/rogaland-fylkeskommune) fra Eplehuset.

Lånemaskin

Reparasjonstiden skal normalt ikke overstige fem virkedager fra innmeldt skade til returnert maskin. Dersom reparasjonstiden går ut over dette plikter leverandør å holde tilsvarende lånemaskin.

Innsending og retur av maskin til reparasjon og lånemaskin er kostnadsfritt.

For avtale om lånemaskin, kontakt Komplett eller Eplehuset direkte.

Spørsmål om bestillingen eller utlevering av maskin

Elkjøp (Windows):

E-post: [elevpc@elkjop.no](mailto:elevpc@elkjop.no)

Telefon: [480 33 111](tel:480%2033%20111)

[Nettsiden til Elkjøp om ordningen](https://elevpc-rogaland.elkjop.no/#/)

Eplehuset (Mac):

E-post: [elevmac.rogaland@eplehuset.no](mailto:elevmac.rogaland@eplehuset.no)  
Telefon: [73 20 24 00](tel:73%2020%2024%2000)

[Nettsiden til Eplehuset om ordningen](https://elevmac.no/rogaland-fylkeskommune)

Kun PC: Installere operativsystem (OS) etter diskbytte

Dersom disken i maskinen er byttet, må operativsystemet installeres på nytt.

# ### Microsoft 365 (M365-konto)

Elever, studenter, lærlinger, lærekandidater og andre som er under opplæring har tilgang til Microsoft 365 (M365).

Med Microsoft 365 får du tilgang til Office-produktene som Word, Powerpoint, Excel og Outlook. I tillegg får du skylagring med Onedrive og samhandlingsverktøyet Teams.

Du må først aktivere kontoen din, se under.   
Med denne brukeren får du tilgang til [trådløst nett](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/tradlost-nett/), [Feide-tjenester](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/feide/) (kun elever og studenter) i tillegg til M365-konto. Du får M365-konto når har aktivert brukeren din i Rogaland fylkeskommune.

Denne kontoen vil være tilgjengelig så lenge du er elev.

[Aktiver brukeren din for å få M365-konto](https://flyt-utdanning.rogfk.no/sspr-elev/public/activate)

OBS! Husk å følge prosessen helt til slutt og å notere brukernavn og passord.

OBS2! Det kan gå litt tid fra brukeren din er aktivert til du kan logge på Microsoft.

[Har du glemt brukernavn og passord?](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/brukernavn-og-passord/)

Logg på med brukernavnet ditt på [m365.rogfk.no](https://m365.rogfk.no/). Her laster du ned Office-pakken, i tillegg til web-utgaver av pakken.

**Husk å bruke hele e-postadressen når du skal logge på inne i Office-pakken: <brukernavn>@elev.rogfk.no.**

Hva skjer når du slutter på skolen?

Når du slutter på skolen eller går ut i lære, avsluttes kontoen din hos Microsoft. Det betyr at du må flytte alle filer du har på OneDrive til din egen maskin eller en annen skytjeneste. E-posten din blir også avsluttet. Dersom du ønsker å ta vare på den må du eksportere den som en fil.

[Se veiledning for hvordan du tar vare på filene dine](https://support.microsoft.com/nb-no/topic/elever-eksportere-en-kopi-av-arbeidet-ditt-fra-onenote-klassenotatblokk-teams-og-onedrive-deb62dce-c441-41b0-b2fc-fccd3cc99c1b)**.**

Tofaktorpålogging utenfor skolen

Du må bruke tofaktorpålogging ved bruk av M365 utenfor skolen.

[Lær hvordan du setter opp tofaktorpålogging](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/tofaktorpalogging-i-m365/).

**M365-konto for elever**

Du får M365-konto når har aktivert brukeren din i Rogaland fylkeskommune.

Denne kontoen vil være tilgjengelig så lenge du er elev.

[Aktiver brukeren din for å få M365-konto](https://flyt-utdanning.rogfk.no/sspr-elev/public/activate)

OBS! Husk å følge prosessen helt til slutt og å notere brukernavn og passord.

OBS2! Det kan gå litt tid fra brukeren din er aktivert til du kan logge på Microsoft.

[Har du glemt brukernavn og passord?](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/brukernavn-og-passord/)

Logg på med brukernavnet ditt på [m365.rogfk.no](https://m365.rogfk.no/). Her laster du ned Office-pakken, i tillegg til web-utgaver av pakken.

**Husk å bruke hele e-postadressen når du skal logge på inne i Office-pakken: <brukernavn>@elev.rogfk.no.**

Hva skjer når du slutter på skolen?

Når du slutter på skolen eller går ut i lære, avsluttes kontoen din hos Microsoft. Det betyr at du må flytte alle filer du har på OneDrive til din egen maskin eller en annen skytjeneste. E-posten din blir også avsluttet. Dersom du ønsker å ta vare på den må du eksportere den som en fil.

[Se veiledning for hvordan du tar vare på filene dine](https://support.microsoft.com/nb-no/topic/elever-eksportere-en-kopi-av-arbeidet-ditt-fra-onenote-klassenotatblokk-teams-og-onedrive-deb62dce-c441-41b0-b2fc-fccd3cc99c1b)**.**

Tofaktorpålogging utenfor skolen

Du må bruke tofaktorpålogging ved bruk av M365 utenfor skolen.

[Lær hvordan du setter opp tofaktorpålogging](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/tofaktorpalogging-i-m365/).

**M365-konto for lærlinger og lærekandidater**

Lærlinger og lærekandidater har tilbud om å lage eller videreføre M365-konto. Dette er frivillig, kun et tilbud til de som ønsker det.

Denne kontoen vil være tilgjengelig ut læretiden.

[Aktiver brukeren din for å få M365-konto](https://flyt-utdanning.rogfk.no/sspr/public/activate)

OBS! Husk å følge prosessen helt til slutt og å notere brukernavn og passord.

OBS2! Det kan gå litt tid fra brukeren din er aktivert til du kan logge på Microsoft.

[Har du glemt brukernavn og passord?](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/brukernavn-og-passord/)

Logg på med brukernavnet ditt på [m365.rogfk.no](https://m365.rogfk.no/). Her laster du ned Office-pakken, i tillegg til web-utgaver av pakken.

**Husk å bruke hele e-postadressen når du skal logge på inne i Office-pakken: <brukernavn>@elev.rogfk.no.**

Videreføre kontoen fra skolen

Du får samme konto som du hadde på skolen dersom du aktiverer kontoen din høsten etter at du sluttet skolen og gikk over i lære. Dette gjelder for elever som gikk i offentlig videregående skole i Rogaland. Alle andre vil få ny konto.

Da får du tilgang til filene du har lagret i OneDrive og annet i appene til Microsoft.

Hva skjer når du slutter i lære?

Når du slutter i lære avsluttes kontoen din hos Microsoft. Det betyr at du må flytte alle filer du har på OneDrive til din egen maskin eller en annen skytjeneste. E-posten din blir også avsluttet. Dersom du ønsker å ta vare på den må du eksportere den som en fil.

[Se veiledning for hvordan du tar vare på filene dine](https://support.microsoft.com/nb-no/topic/elever-eksportere-en-kopi-av-arbeidet-ditt-fra-onenote-klassenotatblokk-teams-og-onedrive-deb62dce-c441-41b0-b2fc-fccd3cc99c1b)**.**

Tofaktorpålogging

Du må bruke tofaktorpålogging ved bruk av M365.

[Lær hvordan du setter opp tofaktorpålogging](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/tofaktorpalogging-i-m365/).

Spørsmål? Tips til løsning!

**Usikker på om kontoen ble laget, eller glemte å notere brukernavn og passord?**  
Du kan slå opp brukernavn og passord med disse tjenestene: [glemtbrukernavn.rogfk.no](https://glemtbrukernavn.rogfk.no/) og [glemtpassord.rogfk.no](https://glemtpassord.rogfk.no/).

**Må du ha M365 som lærling eller lærekandidat?**  
Nei, dette er frivillig.

**Har du**

**Feide-konto**

**også nå?**  
Ikke foreløpig.

**Tofaktorgreiene virker ikke!**  
[Har du fulgt oppskriften i filmen på denne siden?](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/tofaktorpalogging-i-m365/)

Husk at det er begrensninger på hvilke land du kan bruke M365-kontoen din. Du kan kun logge på når du er i Norden.

Må du resette autentiseringen? Skriv en e-post til [brukerhjelp@rogfk.no](mailto:brukerhjelp@rogfk.no). Husk å si hvem du er og hva saken gjelder.

**Bruke denne kontoen som pålogging på PC?**

Vi anbefaler å ikke bruke M365-kontoen du får av skolen til å logge på PCen din. Årsaken er at det kan skape problemer for deg når du slutter som elev. Da slettes kontoen og du kan få problemer med gjenoppretting av konto og dermed tilgang til maskinen.

**Veiledninger til M365**

Installere M365 (PC): <https://vimeo.com/850863231?fl=pl&fe=sh>

Konfigurere og bruke OneDrive PC: <https://vimeo.com/850876389?fl=pl&fe=sh>

Installere M365 (MAC): <https://vimeo.com/850873525?fl=pl&fe=sh>

Konfigurere og bruke OneDrive (PC): <https://vimeo.com/850873783?fl=pl&fe=sh>

# ### Brukernavn og passord

Brukernavn og passord er personlig - ikke del dette med noen.

[Les mer om personlig brukernavn og passord i vilkår for bruk av IKT-ressurser](https://www.rogfk.no/vare-tjenester/skole-og-utdanning/opplaring-i-skole/reglement/vilkar-for-bruk-av-ikt-ressurser/)

Du bruker brukernavnet til å logge på [trådløst nett](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/tradlost-nett/), som [Feide-bruker](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/brukernavn-passord-tradlost-nett-og-utskrift/feide/) og til [M365](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/microsoft-365-m365-konto/).

Vi har samlet informasjon om hvordan du aktiverer på siden om M365:

[Aktivere kontoen din](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/microsoft-365-m365-konto/)

Endre passord

[Endre passord](https://flyt-utdanning.rogfk.no/sspr/private/changepassword)

Glemt passord?

[Lag nytt passord (glemtpassord.rogfk.no)](https://flyt-utdanning.rogfk.no/sspr/public/forgottenpassword)

Glemt brukernavn?

[Se ditt brukernavn (glemtbrukernavn.rogfk.no)](https://flyt-utdanning.rogfk.no/sspr/public/forgottenusername)

Endre mobilnummer

Dersom du har endret mobilnummer får du ikke tilsendt nytt passord. Da må du legge til nytt mobilnummer i Visma InSchool (VIS). Det blir automatisk overført til Minkonto.

[Les mer om VIS og logg deg på](https://www.rogfk.no/vare-tjenester/skole-og-utdanning/opplaring-i-skole/inschool/)

**Lærlinger**kan oppdatere telefonnummeret sitt i Vigo-appen eller på [vigo.no](https://vigo.no/)

**OT-ungdom**: Kontakt din OT-veileder for å få oppdatert ditt registrerte mobilnummer.

# ### Trådlløst nett WIFI

Standard navn (SSID) for bruk av trådløst nett for elever er "ROGFK".

Du bruker brukernavnet ditt for å logge på det trådløse nettet.

# ### FEIDE

Feide er en felles innloggingstjeneste for skoler og utdanningsinstitusjoner.

Alle elever, studenter og deltakere i voksenopplæring har tilgang til å logge på med Feide i tjenester som Rogaland fylkeskommune har avtale med. Foresatte har ikke tilgang til Feide.

Har du problemer med å logge på?

* Elever, studenter og deltakere i voksenopplæring: Henvend deg til skolen for hjelp
* Ansatte: Henvend deg til skolens IKT-personale eller kontakt Brukerhjelp.

Hvor kan du bruke Feide?

Logg på [innsyn.feide.no](http://innsyn.feide.no/) for å se hvilke tjenester du kan bruke Feide.

# ### Vilkår for bruk av IKT-ressurser

Vilkår for bruk av IKT-ressurser

Vilkår som gjelder for bruk av IKT-ressurser for elever ved videregående skoler i Rogaland fylkeskommune

Publisert 01.10.2019 15.35

Sist endret 20.06.2022 08.40

Med «skolen» menes den skolen eleven til enhver tid er elev ved. Den enkelte skole opptrer på vegne av fylkeskommunen da alle skoler er en del av Rogaland fylkeskommune. Eleven plikter å holde seg informert om gjeldende reglement og eventuelle supplerende bestemmelser.

1. Virkeområde

Vilkårene gjelder for elever ved videregående skoler i Rogaland fylkeskommune. Vilkårene gjelder bruk av skolens IKT-ressurser, det vil si nettverk, IKT-utstyr og programvare.

2. Bruk av IKT-ressurser

Skolens IKT-ressurser skal primært brukes til skolerelatert arbeid. Privat bruk som opptar stor båndbredde eller krever uforholdsmessig mye diskplass, er ikke tillatt.  
IKT-ressursene skal ikke brukes til å fremsette trusler og hets, utøve mobbing, opptre på rasistisk eller krenkende vis, eller til handlinger som for øvrig er i strid med norsk lov.  
Det er ikke tillatt å opprette egne nettverk på skolens område. Det er heller ikke tillatt å etablere eller benytte seg av annen elektronisk kommunikasjon for å omgå sperrer og begrensinger som er satt opp i forbindelse med opplæringen.

3. Brukeridentitet og passord

Tilgang til skolens nettverk gis ved at skolen tildeler brukeridentitet og passord.  
Passordet er personlig og må holdes hemmelig. Ved mistanke eller viten om at andre har fått kjennskap til passordet, plikter eleven å forandre passordet umiddelbart.  
Det er ikke tillatt å låne bort brukeridentitet og passord til andre. Det er heller ikke tillatt å tilegne seg eller å opptre med annen brukers identitet.  
Skolen er ikke ansvarlig for tap/skade som oppstår som følge av uaktsom håndtering av passord fra elevens side.

4. Nedlasting og installasjon av programvare

Nedlasting av filer og installasjon av programvare utover det skolen tilbyr, skjer på eget ansvar. Det forventes at alle som installerer programvare gjør dette i samsvar med lisensreglene for programvaren.  
Eleven plikter å avinstallere skolens lisensierte programvare når opplæringen avsluttes, der lisensreglene krever det.

5. Logging av nettverkstrafikk og innsyn

Datatrafikk mot internett blir logget. Hensikten med loggingen er å administrere systemet på en forsvarlig måte, ivareta sikkerheten i systemet og sikre at skolens reglement overholdes.

6. Sikkerhetskopi og lagring

Eleven skal få informasjon om lagringsalternativer og hvordan man kan ta sikkerhetskopi. Eleven har selv ansvar for å ta sikkerhetskopi og kopi av relevante filer.

7. Opphavsrett

Det er ikke tillatt å bruke IKT-ressursene i strid med regler for opphavsrett.

8. Datasikkerhet og personvern

Skolen skal, så langt det er mulig, beskytte elevenes integritet slik at informasjon og personlige data ikke kan misbrukes.  
Når eleven forlater datamaskinen og andre kan få tilgang til den, skal eleven alltid låse eller logge ut av datamaskinen.  
Eleven skal rapportere til skolen om misbruk, feil eller andre forhold som kan ha betydning for datasikkerheten.  
Eleven plikter å ha oppdatert antivirusprogram på datamaskinen og benytte sikkerhetsoppdateringer for operativsystem og programvare.

9. Ansvarsbegrensning

Skolen skal ha gode rutiner for sikkerhet, stabilitet og sikkerhetskopi, men er ikke ansvarlig for tap av data eller andre tap som skyldes diskhavari, manglende sikkerhetskopi eller svikt i IKT-tjenestene.  
Skolen er ikke ansvarlig for tap som skyldes brudd på reglementet. Skolen er heller ikke ansvarlig for tap/skade på privat datautstyr som tilknyttes skolens nettverk.

10. Brudd på IKT-reglementet

Brudd på IKT-reglementet kan føre til sanksjoner.

11. Erstatning

Dersom det oppstår skade på skolens IKT-ressurser eller de går tapt, kan skolen kreve tapet erstattet etter alminnelige erstatningsregler.

# ### Digital undervisning og personvern

Fylkeskommunen og skolene er opptatt av å gjennomføre opplæring, samtidig som personvernet blir ivaretatt.  Alle skolene legger derfor til rette for nettbasert undervisning.

Nettundervisning

Skolen trenger ikke be om samtykke fra deg til å drive nettundervisning. For opptak av lyd og bilde skal du bli bedt om samtykke.

I Microsoft Teams må alle i gruppa samtykke til opptak for at det skal være teknisk mulig å gjennomføre.

Skru av kamera og mikrofon hvis du ikke ønsker å være med på opptaket, og på grunn av utfordringer med nettkapasiteten. Hvis du har kamera på, bør du velge å gjøre bakgrunnen uskarp for å skjerme familiemedlemmer og andre som er i rommet.

Lærer kan be deg lage en video, film eller lydfil som besvarelse på en fellesoppgave eller framlegg.

Skolens ordinære IKT-systemer skal benyttes så langt som mulig. Lagring og deling av dokumenter skal skje via læringsplattform eller Microsoft 365.  Ikke bruk private løsninger for skylagring eller e-post for å levere skolearbeid (for eksempel Dropbox, Facebook eller Google).

Kommunikasjon med lærer

Elevsamtaler kan gjennomføres som video- eller lydsamtaler i Teams. Vær varsom med å skrive sensitiv informasjon både i Teams og i andre nettbaserte kanaler.

Har du spørsmål om personvern?

Du kan lese mer om personvern i [personvernerklæringen, egen side for skolene](https://www.rogfk.no/footer/personvern-videregaende-skole.82711.aspx).

Hvis du har spørsmål om personvern kan du henvende deg til en lærer eller skoleledelsen. Du kan også [kontakte personvernombudet](https://www.rogfk.no/om-fylkeskommunen/organisasjonen/personvernombodet/).

# ### VISMA InSchool

InSchool er vårt skoleadministrative system og er tilgjengelig for medarbeidere, elever og foresatte.

Logg inn i InSchool

**Velg din skole i listen for å logge inn på skolens InSchool-side.**

Velg din skole

Tjenesten krever innlogging:

* Elever logger inn med Feide-konto
* Foresatte logger inn med ID-porten



Målet med InSchool

Målet med InSchool er å legge til rette for å møte den videregående skolens framtidige behov ved å

* fornye, forenkle og forbedre arbeidsdagen til elever, lærere og skoleadministrasjonen
* legge til rette for kommunikasjon mellom skolen og hjemmet
* digitalisere skoleadministrasjon – gi mer elektronisk, automatisert og effektiv arbeidsflyt
* gi oversikt over at elevene har fått den opplæringen de har krav på

Tilganger for elever

Ved skolestart får nye elever en sms med informasjon om å aktivere sin bruker. Denne brukeren gir tilgang til ulike tjenester som skolen bruker. Vg2/3-elever bruker sin eksisterende brukerkonto.

Elever bruker Feide for å logge seg på InSchool. De har også tilgang til å bruke Min InSchool-app.

[Se introduksjonsvideo for elever](https://inschool.zendesk.com/hc/no/articles/360032163392-Visma-InSchool-Introduksjonsvideo-til-elevene)

Tilganger for foresatte

Foresatte med foreldreansvar for elever under 18 år får tilgang til:

* egne kontaktopplysninger
* timeplan
* historikk (oppsummert fravær, halvårs-, standpunkt- og eksamenskarakterer, samt om eleven har skiftet skole eller avbrutt utdanningen)
* klasser og grupper

Digitale forsendelser (som varselbrev, vedtak og annen informasjon) sendes fra InSchool, og det er kun foresatte som er registrert i Folkeregisteret med foreldreansvar som automatisk får dette tilsendt.

InSchool henter navn og folkeregistrert adresse til elevens foresatte med foreldreansvar fra Folkeregisteret. Eventuell e-postadresse og telefonnummer hentes fra kontakt- og reservasjonsregisteret. Foresatte kan selv legge til eller endre e-postadresse og telefonnummer i InSchool. Det er viktig at foresattes kontaktopplysninger er registrert i InSchool slik at de kan motta nødvendig informasjon fra skolen.

Foresatte bruker ID-porten for å logge seg på InSchool. Det er ikke InSchool-app tilgjengelig for foresatte.

Får du ikke tilgang til InSchool?

Det er kun de som er registrert med foreldreansvar for elever under 18 år i Folkeregisteret som automatisk får tilgang til InSchool.

Det kan være at du ikke er registrert med foreldreansvar i Folkeregisteret.

For å sjekke det kan du:

* [logge inn på Min side på skatteetatens sider](https://www.skatteetaten.no/person/)
* [og fylle ut skjema om foreldreansvar](http://www.skatteetaten.no/skjema/q-0199-samboererklaringavtale-om-foreldreansvar/)

Foresatte til elever over 18 år får ikke automatisk tilgang til InSchool. Det må [signeres et samtykke (PDF, 41 kB)](https://www.rogfk.no/_f/p1/i3c8a7912-694a-4605-ae57-67ad6f166048/samtykke-elever-over-18-foresatte-vis.pdf) for at vi skal kunne legge inn foresatte og personopplysninger i systemet. Dette vil gi foresatte mulighet til å logge seg inn i InSchool, og åpne for at skolen kan dele opplysninger om elev som er over 18 år. Eleven må også gi samtykke før foresatte kan få tilgang til InSchool. Se mer informasjon på den enkelte skole.

[Se introduksjonsvideo for foresatte](https://vimeo.com/466084677)

Fakta om Visma InSchool

* Alle fylkeskommuners videregående skoler i landet skal bruke InSchool.
* I Rogaland bruker 17 400 elever, omlag 31 000 foresatte, 2 300 lærer og 930 ledere og administrative medarbeidere systemet.
* Visma er leverandør og utvikler.
* InSchool har integrasjoner til flere av fylkeskommunens øvrige systemer som for eksempel lønns- og regnskapssystem.

[Les mer om Visma InSchool](https://www.visma.no/skoleadministrasjon/videregaende-skole/)

Les om behandling av personopplysninger i [personvernerklæringen](https://www.rogfk.no/footer/personvern-videregaende-skole.82711.aspx).

# ### Programvare – Last ned programmer

**Antivirus**

Alle maskiner som brukes på skolene skal ha antivirus installert, både Mac og Windows.

**Mac**: [Avast! Free for Mac](http://www.avast.com/free-antivirus-mac), gratis

**Windows**: Innebygd i Windows 10 og 11

**RFK App Store (Managed Software Center)**

Få riktig programvare til din Mac med App Store fra Rogaland fylkeskommune.

Du laster ned valgfri programvare som Ordnett Pluss, Clue, MS Office for Mac og annen programvare spesielt for din skole.

Du kan kun laste ned programvaren når du er koblet til skolens trådløse nett.

[Last ned og installer RFK App Store (Managed Sofware Center) (PKG, 50 MB)](https://github.com/munki/munki/releases/download/v6.6.5/munkitools-6.6.5.4711.pkg)

OBS! Når du skal installere programmet etter nedlasting, må du høyreklikke på ikonet og velge Åpne fra menyen. [Les mer om hvordan installere](https://support.apple.com/no-no/guide/mac-help/mh40616/mac).

Åpne en Mac-app fra en ukjent utvikler

Det vises en advarsel hvis du prøver å åpne en app som ikke er registrert hos Apple av en kjent utvikler. Appen har ikke blitt kontrollert, og macOS kan ikke sjekke om appen har blitt endret eller ødelagt etter at den ble sluppet.

Å overstyre sikkerhetsinnstillinger for å åpne en app er den vanligste måten en Mac blir utsatt for [skadelig programvare](https://support.apple.com/no-no/guide/mac-help/aside/glos35ae4d5d/15.0/mac/15.0). Du bør ikke overstyre sikkerhetsinnstillingene hvis en app ikke har blitt kontrollert av Apple, selv om det ser ut til at appen kommer fra en etablert utvikler. Det sikreste er å se etter en versjon av appen fra Mac App Store eller se etter en alternativ app.

Men hvis du ønsker det, kan du overstyre Personvern og sikkerhet-innstillingene manuelt for å åpne en app fra en ukjent utvikler.

1. Velg Apple-menyen  > Systeminnstillinger på Macen, og klikk deretter på Personvern og sikkerhet Et bilde som inneholder logo, symbol, Elektrisk blå, Grafikk

   KI-generert innhold kan være feil. i sidepanelet. (Du må kanskje rulle ned.)
2. Gå til Sikkerhet, og klikk deretter på Åpne.
3. Klikk på Åpne likevel.

Denne knappen er tilgjengelig i omtrent en time etter at du prøver å åpne appen.

1. Skriv inn påloggingspassordet ditt, og klikk på OK.

Appen registreres som et unntak i sikkerhetsinnstillingene, og du kan åpne den senere ved å dobbeltklikke på den, akkurat som med en autorisert app.

**Ordnett Pluss**

Ordbokprogram, inneholder språkene norsk (bokmål og nynorsk), engelsk, fransk, spansk og tysk.

Tilgang i nettleseren

Logg på med Feide-brukeren din på [https://www.ordnett.no](https://www.ordnett.no/).

Nedlasting (til prøver og eksamen)

OBS! Husk å avinstallere eksisterende versjon før du installerer denne.

Windows: [Last ned windows-versjon](https://rfka.sharepoint.com/:u:/r/sites/Programvaredistribusjonelever/Delte%20dokumenter/ordnettpluss-3.3.7-rogaland_fylkeskommune.msi?csf=1&web=1&e=a5cvgi) (stor fil, 804 MB). Oppdatert 20.06.24

Mac: Bruk [RFK App Store](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/last-ned-programmer/rfk-app-store-managed-software-center/)for å laste ned. Oppdatert 22.08.23

Ansatt?

Dette er nedlastingslenker for elever. Ansatte henter programvaren fra Programvaresenteret (windows) eller ved kontakt med IKT-personalet (mac).

Lingdys

Lingdys-lisens ikke tilgjengelig fra skolen

Fra skoleåret 2023-24 vil vi ikke kunne levere Lingdys til våre elever. De som trenger Lingdys må søke NAV om støtte til dette.


[Les mer om søking til NAV på Lingits sider](https://lingit.no/nav/).

**Slik går du fram for å få støtte fra NAV**

Vårt program Lingdys Pluss hjelper deg som har dysleksi med blant annet rettskriving, valg av riktig ord og få tekst opplest. Du får også lest opp matte og tilgang til diktering og ordbøker. Du kan søke om Lingdys Pluss hos NAV Hjelpemiddelsentral. Du kan også søke om Lingdys Pluss på bakgrunn av andre diagnoser som gir deg utfordringer med lesing og skriving og skolearbeid generelt.

**Plattformer:**  
Med Lingdys Pluss kan du jobbe på Windows, Mac, iPad, iPhone eller Chromebook. Du får tilgang til alle plattformer med samme lisens.

**Språk:**Lisensen du får gir deg hjelp med lesing og skriving på norsk og engelsk, tysk, fransk og spansk. Om du har behov for støtte når du skal jobbe med fremmedspråk, så får du altså hjelp når du skal lese eller skrive tysk, fransk og spansk også.



**Ønsker du å søke om egen lisens fra NAV?**

For å få tildelt våre program fra NAV Hjelpemiddelsentral må du ha dokumentasjon på spesifikke språkvansker (som dysleksi), som er signert av PP-tjeneste, logoped eller lignende. Du kan også søke NAV om støtte dersom du har andre kognitive vansker som gjør at Lingdys Pluss er til god nytte.

**Slik søker du - steg for steg:**

1. Gå til NAVs søknadsskjema (lenke i knapp nedenfor). Her velger du «Søk om hjelpemiddel».
2. Først må du velge hvilken type dokumentasjon du skal legge ved søknaden.
3. Oppgi fødselsnummer for den personen søknaden gjelder.
4. Du må laste ned og skrive ut «Førsteside til saken din» som skal ligge på toppen av søknaden når den sendes inn.
5. Last ned selve søknadsskjemaet. Her kan du printe ut skjemaet og fylle inn informasjonen for hånd, eller du kan fylle inn informasjonen på maskinen hvis du åpner dokumentet i Adobe Acrobat Reader.
6. I punkt 6 i søknadsskjemaet, skal du skrive inn hvilket hjelpemiddel det søkes om. Her skriver du inn HMS-artikkelnummer for produktet du skal søke om (oversikt i knapp nedenfor).
7. I punkt 7 skal du skrive begrunner av søknaden, det kan være spespedkordinator eller en annen fagperson.
8. I punkt 8 skal du skrive oppfølgings- og opplæringsansvarlig, det er en ansatt på skolen, ofte kontaktlærer.
9. I punkt 9 skal du skrive hvor du ønsker at lisensbeviset blir sendt. Vil dere ha det hjem til foresatte eller til ansvarlig på skolen (da må det være avtalt med skolen). Husk å oppgi navn og postadresse. Det aller enkleste er en e-postadresse så du kan motta lisensbeviset elektronisk.
10. Når du har fylt ut skjemaet (og printet det) og lagt ved dokumentasjonen, sendes søknaden til adressen som fremkommer av «Førsteside til saken din».
11. Det er foresatte som skriver under på søknaden hvis eleven er under 18 år.

PS! Hvis du vil, kan du få en **lånelisens** fra oss mens NAV behandler søknaden din. Dette finner du info om litt lenger ned på siden.

[**SØKNADSSKJEMA HOS NAV**](https://www.nav.no/soknader#programvare-for-lese-og-skrivestotte)

[**Finn NAV-artikkelnummer**](https://lingit.no/nav/)

**Kom i gang - lån lisens fra oss mens NAV behandler søknaden din.**

Har du søkt NAV Hjelpemiddelsentral om personlig lisens? Vi tilbyr gratis lånelisens slik at du kan begynne å bruke programmet mens du venter på en avgjørelse fra NAV.

Send en e-post til [bestilling@lingit.no](mailto:bestilling@lingit.no) og oppgi følgende:

* Hvilket program du har søkt om.
* Dato søknaden ble sendt til NAV.
* Hvem det er som sender søknaden.
* Skolens navn og/eller ditt (elevens) navn (helst begge deler).

**Ønsker du som lærer din egen lisens?**

Om du har oppfølgingsansvar for elever med dysleksi eller gjør utredning, kan du få veilederlisens for Lingdys Pluss som varer i 6 måneder. Ikke fortvil - denne fornyer du etter 6 måneder veldig enkelt selv på [konto.lingit.no](http://konto.lingit.no/).

1) Last ned Lingdys og installer programmet på maskinen din.  
2) Logg inn med FEIDE første gang du starter Lingdys.  
3) Du har nå fått tilgang til Lingdys Pluss på norsk bokmål og nynorsk, engelsk, tysk, fransk og spansk.

Hvis du ikke har FEIDE-innlogging:  
Send en e-post til lingit@lingit.no der du skriver at du ønsker veilederlisens, hvilken skole du jobber på og at dere ikke bruker FEIDE.

**Programvare fra forlag**

Flere forlag har egne programmer eller apper. Her er lenker til sider hvor du kan laste ned disse.

Smart Bok, Gyldendal

[Last ned Smart Bok](https://www.smartbok.no/aktuelt/ikt-teknisk-informasjon-og-nyttige-lenker/).

BrettBoka

[Last ned BrettBoka](https://brettboka.no/support/general/install-app).

**Clue**

Clue er ordlisteprogram for Windows og Mac.

Windows: [Last ned Clue for Windows, versjon 10.16](https://rfka.sharepoint.com/:u:/r/sites/Programvaredistribusjonelever/Delte%20dokumenter/Clue10.16SetupFull.exe?csf=1&web=1&e=j4ZcZh) (EXE, 122 MB).   
Du må logge på med O365-brukeren din fra skolen. Windows 11: Du får kanskje opp et varsel om programvaren. Klikk "Mer" og velg å installere.

Mac: [Lastes ned gjennom RFK App Store](https://www.rogfk.no/vare-tjenester/skole-og-utdanning/opplaring-i-skole/elev-pc-og-ikt/last-ned-programmer/rfk-app-store-managed-software-center/).  
Du kan kun laste ned programvaren når du er koblet til skolens trådløse nett.

OBS. Dette er nedlastingslenker for elever. Ansatte henter programvaren fra Programvaresenteret (windows) eller ved kontakt med IKT-personalet (mac).

**GeoGebra**

GeoGebra benyttes av mange skoler i matematikkundervisningen.

[Les mer og last ned](https://www.geogebra.org/download) riktig versjon til Windows, Mac, Linux, webstart og nettbrett på GeoGebras sider.

**Stavekontroller MS Office**

I standard installasjon av Microsoft Office mangler det støtte for en del språk, blant andre fransk og spansk. Med proofing tools utvider du Office-pakken med disse språkene.

**For Mac**: Andre språk er allerede installert. [Les denne artikkelen for hvordan aktivere dem](https://support.office.com/nb-no/article/Tilgjengelige-korrekturverkt%C3%B8y-i-Office-2016-for-Mac-e175007d-193d-4efc-afce-5e27a59f1057).

**For Windows**: [Last ned ønsket språkpakke fra denne siden](https://support.office.com/nb-no/article/Spr%C3%A5kpakke-for-Office-2016-82ee1236-0f9a-45ee-9c72-05b026ee809f).

# ### Tofaktorpålogging i M365

Du må bruke tofaktorpålogging ved bruk av M365 utenfor skolen. Her lærer du hvordan du setter dette opp.

Slik gjør du for å sette opp tofaktorautentisering:

<https://vimeo.com/908244913?fl=pl&fe=sh>

Videoen er laget av elever ved Vågen videregående skole

**Har du glemt passordet ditt?**

Da kan du få nytt på [https://glemtpassord.rogfk.no](https://glemtpassord.rogfk.no/)

Har du tekniske spørsmål: Ta kontakt med IKT-personalet på skolen.

Har du andre spørsmål: Ta kontakt med din kontaktperson på skolen. Det kan for eksempel være kontaktlærer, miljøpersonalet eller ledelsen.

# ### Windows på Mac

Visste du at du kan kjøre Windows på Mac?

Windows som et program

Windows kan installeres som et program inne i Mac (virtualisering). Da trenger du egen app for dette, i tillegg til Windows operativsystem.

Det finnes alternativer som koster noe, og et gratis alternativ:

* [Parallels Desktop](https://www.parallels.com/) og [VMware Fusion](https://www.vmware.com/products/desktop-hypervisor/workstation-and-fusion) koster noe
* [UTM](https://mac.getutm.app/)er gratis. Kan også kjøpes i App Store